**Møtereferat**

 Tilstede: Øyvind W. Gregersen, Anita Storsve, Gerd Inger Sætnom, Henriette Vaagland, Lise Skorstad, Lisbeth Aune, Ronny Kjeldsberg, Pei Na Kui, Marit Martinsen
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Forfall: Veerle Jaspers

|  |  |
| --- | --- |
| Om: | Losam-møte 10-20 |
| Møtetid: | 23.11.20 kl 10.30-12.00 | Møtested: | Skype |
| Signatur: |  ØWG/MFM |

 Referat og møteinnkalling godkjent

**Sak 20/46 Utlysningstekst instituttledere 2021 - 2025**

Det ble i prosessen gitt noen føringer til utlysningsteksten fra NTNU styret, men med mulighet for å lokale tilpasninger. Det har særlig vært en prosess fra fakultetets side med kvalifikasjonskrav om førstekompetanse på to institutt, IBF og IBA.

Etter dialog med sentralt har det blitt enighet om at disse to instituttene kan lyse ut instituttleder der unntak fra førstekompetanse kan bli vurdert. Dette er viktig for at de små instituttene kan få søkere med riktig kompetanse.

Kommentarer fra LOSAM - klokt med denne justeringen, noen institutt der det å ha en type erfaring er like viktig for kvaliteten som forskerkompetanse. Det vil være logisk for noen institutter.

Det påpekes at det står i kulepunkt en på kvalifikasjonskrav vitenskapelig kompetanse, førstestillingsnivå, dr.grad eller tilsvarende innenfor ett av fakultetets fagområder. Vil en få den faglige legitimiteten dersom fakultetes og ikke instituttets fagområder er kravet? Dekan mener at det er en risiko rundt det å ikke få kvalifiserte søkere dersom dette begrenses til institutt. Noen institutt har valgt å begrense seg til instituttenes fagområder, der man av erfaring vet at det er mange kvalifiserte søkere, mens andre har fakultetets fagområde fordi det er krysninger av kompetanse på tvers av instiuttene. Det foreslås at det kan skrives primært instituttets områder.

* Teksten ble som følger: vitenskapelig kompetanse, førstestillingsnivå, dr.grad eller tilsvarende innenfor ett av fakultetets fagområder, fortrinnsvis innenfor ett av instituttets fagområder.

Det ble også diskutert begrepet personalansvar. Dekan påpeker at det er viktig å ikke være for firkantet på personalansvar, da det kan ekskludere søkere som ikke har hatt personalansvar, men faglig ledelse.

**Sak 20/47 Innstillingsutvalg instituttlederrekruttering**

I sammensetningen av innstillingsutvalg er det viktig å ivareta kjønnsbalanse, og at det er en fornuftig fordeling av kompetanse og erfaring fra instituttet, samt en grei balanse mellom vit, adm, og teknisk side. Må sees i sammenheng med hvem LOSAM nominerer.

I de to foregående periodene var det en gjennomgående person, dette er ikke foreslått i år. I år er fokuset å vektlegge representasjon fra hvert institutt.

Excelarket oppdateres i møtet, og LOSAM kommer tilbake til navn på IBA, IBF og IKJ. (Dette er gjort i etterkant, og ivaretatt)

**Sak 20/48 Administrativ leder**

Etter matriseevaluering ble rollen som administrativ leder anbefalt. Dekan mener det er naturlig å se i forkant av utlysning om administrativ leder bør ha personalledelse for seksjonssjefene. Etter samtale med alle seksjonsledere er det enighet om at personallederrollen bør ligge på administrativ leder, såfremt direkte møtepunkter med dekan er ivaretatt.

LOSAM er opptatt av at det her er viktig å lytte på de som blir berørt, og støtte vurderingen seksjonssjefene har gjort. Det påpekes at det kan virke som at man er på vei tilbake til todelt ledelse og fakultetsdirektør. Er det en systemendring? Dekan svarer at seksjonsledere rapporterer faglig til dekan. Han vil ikke delegerer bort hvor vi skal innenfor de administrative områdene, men delegerer bort personalloppfølgingen. Hensikten er å la ansvar og myndighet følge rollen som administrativ leder. Det er informert om dette på et allmøte i fakultetsadministrasjonen, i ledergruppen, administrativt ledermøte og dialog mellom dekan og seksjonsledere. Alle støtter forslaget.

**Sak 20/49 Rekruttering – administrativ leder og seksjonsleder**

Lederstillinger viktige stillinger, dekan ønsker derfor diskutere disse i LOSAM.

Innspill på utlysningstekst:

* Veldig detaljert, bør være mer overordnet
* Administrativ leders rolle opp mot teknisk gruppe.
* Personlige egenskaper er veldig krevende – stiller høye krav til dette. Kan det lages større bokser.
* Presisere personalledelse for antall personer per i dag.
* Ser ut som vi skrur til kravene enda mer på denne stillingen enn på instituttlederstillingene

Innspillene er hensyntatt i den endelige utlysningen.

**Sak 20/50 Utlysningstekster - LOSAM**

Faste teknisk-administrative stillinger vil bli sendt til LOSAM med tre virkedagers frist, gjøres i sammenheng med når stillingene sendes til ledermøtet. Det skal opprettes en digital løsning for dette. Det ønskes i en overgangsperiode at utlysningstekster blir behandlet av LOSAM i møtet, slik at vi kan bli omforent om hva det skal fokuseres på. Stillingsutlysninger som er nært forestående de neste LOSAM-møtene vil bli gjennomgått i møtet, evt. ekstraordinært møte dersom behov for dette. Vi må bruke litt tid på å finne gode rutiner for dette.

**Sak 20/51** **Velferdstiltak**

Hensikt: Diskutere videre fra forrige LOSAM-møte rundt alternative sosiale sammenkomster og velferdstiltak

Ikke tid til diskusjon i møtet

**Sak 20/52** **Årsbudsjett 2021 NV-fakultetet**

Hensikt: Fortsette diskusjonen fra forrige LOSAM med mer saksgrunnlag

 Vedlegg: Saksgrunnlag årsbudsjett 2021

Vedlagt dokument som beskriver prosess for dette neste år. I dette arbeidet stilles det krav til institutt som ligger med overskudd og underskudd. Krever en oppbygging ila 3 år på underskudd, og for de med overskudd en nedbygging i 4 år til de avsetningsgrenesene som vi har satt tidligere år. Årsbudsjett vedtas av styret 3.desember. Ingen endring i rammetildeling, utover justeringer – sett på insentivfinanisering, regnet inn nye studieplasser, på nytt gjort et estimat på BOA-overføringer, og justeringer på lønn opp mot stillinger. Ingen dramatiske endringer, men korona og forskningsprosjekt ligger noe bak planen, så litt mindre overføringer fra BOA. Bruker mindre penger på bespisning og reising. All overhead fra eksternfinanisert virksomhet går til instituttet, med unntak av BOA-skatt.

LOSAM spør om det går rundt for alle, dekanen svarer at det går bedre noen steder enn andre. Er i en stram økonomisk situasjon. Årsbudsjettet gir ikke hele bildet, fordi effektene av eksternfinansiert virksomhet ikke er synlig her. Burde legge inn en kolonne som viser overhead-inntekter så en ser hele bildet i fakultetsstyremøte.

Faste stipendiater ligger inne med ett års vakans, det er litt vanskelig å se i budsjettet. Fakultetet trekker ikke inn penger fra noen.

Innspill fra LOSAM innarbeides før saken sendes til fakultetstyret.

**Sak 20/53 Handlingsplan matriseoppfølging – evaluering av status**

 Ikke tid i møtet, flyttes til 14.desember.

**Sak 20/54 Styresaker fakultetsstyret**

Styresakene ble gjennomgått i sakene ovenfor, i tillegg er det en styresak om medvirkning og styringsorganer på instituttene, der dekan har bedt instituttene om å vurdere styringsstrukturen sin lokalt. Noen har instituttstyrer, mens andre har utvidet ledergruppe. Dekanen vil støtte de forslagene instituttene kommer opp med. Det vil også i styremøtet bli fremlagt en statusrapport for forskning, utdanning, innovasjon, formidling, HR/HMS og økonomi. I tillegg vil det bli en presentasjon som sier noe om korona og håndteringen av dette i år.

**Neste møte: 14. desember**